Chris Harmse

Christiaan Johannes Hendrik Harmse (født 1973) er en sørafrikansk friidrettsutøver som konkurrerer i sleggekast. Han har vunnet sleggekast i Samveldelekene, Afrikamesterskapet i friidrett og Panafrikanske leker mange ganger. Han innehar mesterskapsrekorden både i Afrikamesterskapet i friidrett og Panafrikanske leker. I 2016 ble han sørafrikansk mester i denne øvelsen for 21. år på rad, 42 år gammel.IAAF - Samaai, Semenya and Van Niekerk shine at South African Championships , besøkt 18. april 2016.

Han har dominert sleggekast i Afrika siden sitt første afrikamesterskap i 1998, der han vant med ny mesterskapsrekord, og han vant også de fire neste afrikamesterskapene. Egyptiske Mostafa Al-Gamel har imidlertid slått Harmse i det siste afrikamesterskapet (2014) og i de Panafrikanske leker (2015).  

Harmse har aldri lyktes i VM-sammenheng - han har aldri kvalifisert seg til finalerunden i et VM. Han har heller aldri deltatt i OL, på grunn av sin religiøse overbevisning, siden han ikke konkurrerer på søndager.Banner of Truth - Christian Athlete Refuses to Take Part in Olympics, besøkt 29. desember 2015. Han er den andre utøveren i historien som nekter å delta i OL av religiøse grunner, det er kun skotske Eric Liddell som har gjort dette tidligere; han sto over 100 meter i sommer-OL 1924 fordi finalen ble arrangert på sabbat. 

 Idrettskarriere 
1990-tallet
Harmse vant sitt første nasjonale mesterskap i 1996. I 1998 deltok han i Afrikamesterskapet i friidrett 1998, der han vant sleggekast med ny mesterskapsrekord på 72,11 meter.GBR Athletics - African Championships, besøkt 29. desember 2015. I Samveldelekene 1998 kom han på 3.-plass, bak Stuart Rendell og Mick Jones.Commonwealth Games Federation - Games Results: Athletics - September 1998 - Hammer MEN Final , besøkt 29. desember 2015. Han representerte Afrika i Verdenscupen i friidrett 1998, der han kom på 7.-plass. 

I 1999 kom han på 13.-plass i Sommeruniversiaden 1999 i Spania, og han deltok i VM i friidrett 1999 der han kastet 71,57 meter i kvalifiseringsrunden, som var 30. beste resultat og gikk ikke videre til finalen. Han vant Panafrikanske leker 1999 for første gang, med ny mesterskapsrekord på 74,75 meter.Todor66 - Men Hammer Throw Athletics VII All Africa Games Johannesbourg (RSA) 1999   , besøkt 29. desember 2015.

2000-tallet
I Sommeruniversiaden 2001 kom han på 5.-plass, med 76,07 meter. Året etter vant han Afrikamesterskapet i friidrett 2002, igjen med ny mesterskapsrekord, på 76,07 meter, og i Verdenscupen i friidrett 2002 kom han på 4.-plass.IAAF - 9th IAAF World Cup in Athletics > Hammer Throw - men, besøkt 29. desember 2015. Han vant Panafrikanske leker 2003 med ny mesterskapsrekord, og Afroasiatiske leker 2003. 

Han vant Afrikamesterskapet i friidrett 2004, for tredje gang på rad. Året etter, i det sørafrikanske mesterskapet i friidrett, satte han ny afrikarekord i slegge, med 80,63 meter.IAAF - African record for Harmse – South African Championships, besøkt 29. desember 2015. I VM i friidrett 2005 fikk han 15. beste resultat i innledningsrunden, og gikk dermed ikke til finalen. To av utøverne som slo ham er imidlertid tatt i doping etter VM, derfor står han i dag med 13. beste resultat.IAAF - 10th IAAF World Championships in Athletics > Hammer Throw - men 

I Samveldelekene 2006 fikk han en ny bronsemedalje, denne gangen bak Stuart Rendell (som i 1998) og James Steacy. Han vant sitt fjerde afrikamesterskap i Afrikamesterskapet i friidrett 2006, med ny mesterskapsrekord på 77,55 meter.15th African Athletics Championships 9-13, Aug 2006 - Hammer Men Final ; Official result  , besøkt 29. desember 2015. I september deltok han på nytt i Verdenscupen i friidrett, og kom denne gangen på 7.-plass. Han vant Panafrikanske leker 2007, dette var de tredje panafrikanske lekene på rad han vant sleggekast. Han satte også ny mesterskapsrekord for tredje gang, med 76,73 meter. Han deltok i VM i friidrett 2007, men greide bare 71,07 meter i kvalifiseringen, og gikk ikke til finalen.IAAF - 11th IAAF World Championships in Athletics > Hammer Throw - men, besøkt 29. desember 2015. 

Han ble afrikansk mester for femte gang i Afrikamesterskapet i friidrett 2008 i Addis Abeba, der han forbedret mesterskapsrekorden til 77,72 meter. Da han ble sørafrikansk mester i 2009 var dette hans 14. seier på rad, og han tangerte med det Cecil McMasters antall nasjonale titler for Sør-Afrika.CAA - 14/03/2009 Mokoena shines at Yellow Pages SA Senior Championships, besøkt 29. desember 2015. Han fikk ingen godkjente kast i VM i friidrett 2009. 

2010-tallet
I Afrikamesterskapet i friidrett 2010 måtte han se seg slått av egyptiske Mohsen Mohamed Anani, og kom på 2.-plass, foran Mostafa Al-Gamel.17th CAA Safaricom African Senior Athletics Championships  , besøkt 29. desember 2015. Han kom på 7.-plass i Verdenscupen i friidrett 2010 i Split, og vant Samveldelekene 2010 i New Delhi. 

I Panafrikanske leker 2011 kom han på 2.-plass bak Mostafa Al-Gamel, men foran Hassan Mohamed Mahmoud. Han vant Afrikamesterskapet i friidrett 2012 i Porto-Novo i Benin, og deltok i VM i friidrett 2013, men ble igjen slått ut i kvalifiseringsrunden etter kast på 71,42 meter. 

Egyptiske Mostafa Al-Gamel vant Afrikamesterskapet i friidrett 2014, med Harmse på 2.-plass, og Al-Gamel fratok også Harmse mesterskapsrekorden, med et bestekast på 79,09 meter. I Panafrikanske leker 2015 kom Harmse også på 2.-plass bak Mostafa Al-Gamel, der Nicolas Li Yun Fong tok bronsen.

 Referanser 

 Eksterne lenker 

  Profil hos All-Athletics 
  Profil hos Eurosport (arkivert)

Kategori:Sørafrikanske sleggekastere
Kategori:Afrikamestere i friidrett for Sør-Afrika
Kategori:Afrikamesterskap-sølvmedaljevinnere i friidrett for Sør-Afrika
Kategori:Sørafrikanske mestere i friidrett
Kategori:Deltakere for Sør-Afrika under Afrikamesterskapet i friidrett 1998
Kategori:Deltakere for Sør-Afrika under Afrikalekene 1999
Kategori:Friidrettsutøvere under Afrikalekene 1999
Kategori:Deltakere for Sør-Afrika under Afrikamesterskapet i friidrett 2002
Kategori:Deltakere for Sør-Afrika under Afrikalekene 2003
Kategori:Friidrettsutøvere under Afrikalekene 2003
Kategori:Deltakere for Sør-Afrika under Afrikamesterskapet i friidrett 2004
Kategori:Deltakere for Sør-Afrika under Afrikamesterskapet i friidrett 2006
Kategori:Deltakere for Sør-Afrika under Afrikalekene 2007
Kategori:Friidrettsutøvere under Afrikalekene 2007
Kategori:Deltakere for Sør-Afrika under Afrikamesterskapet i friidrett 2008
Kategori:Deltakere for Sør-Afrika under Afrikamesterskapet i friidrett 2010
Kategori:Deltakere for Sør-Afrika under Samveldelekene 2010
Kategori:Friidrettsutøvere under Samveldelekene 2010
Kategori:Deltakere for Sør-Afrika under Afrikalekene 2011
Kategori:Friidrettsutøvere under Afrikalekene 2011
Kategori:Deltakere for Sør-Afrika under Afrikamesterskapet i friidrett 2012
Kategori:Deltakere for Sør-Afrika under Afrikamesterskapet i friidrett 2014
Kategori:Deltakere for Sør-Afrika under Afrikalekene 2015
Kategori:Friidrettsutøvere under Afrikalekene 2015